# Secretaria d'Estat d'Ocupació

La Secretaria d'Estat d'Ocupació d'Espanya és una de les Secretaries d'Estat de l'actual Ministeri d'Ocupació, Migracions i Seguretat Social. Li correspon les funcions d'impuls, direcció i desenvolupament de les relacions laborals individuals i col·lectives, les condicions de treball, protecció per desocupació, foment de l'ocupació, la formació ocupacional, l'economia social, i la promoció del treball autònom.
La seva titular des de juny de 2018, Yolanda Valdeolivas García, es va veure implicada en una polèmica el setembre de 2018 per la legalització d'un sindicat de prostitutes. S'havia posicionat favorablement de la legalització i regulació de la prostitució, contra el criteri de la direcció del seu partit, el PSOE.

## Història

L'actual denominació de la Secretaria d'Estat neix en l'època del segon Govern de José Luis Rodríguez Zapatero, no obstant això, aquesta secretaria existeix des de 1981, quan es va crear amb la denominació de Secretaria d'Estat d'Ocupació i Relacions Laborals. No obstant això, entre 1985 i 2010 va ser rebaixada a Secretaria General, fins que amb l'arribada de Mariano Rajoy al poder, aquest li va retornar el seu estatus de Secretaria d'Estat.

## Estructura

D'acord amb el Reial decret 703/2017, que desenvolupa l'estructura del Ministeri d'Ocupació, Migracions i Seguretat Social, de la Secretaria d'Estat d'Ocupació depenen els següents òrgans:
* Direcció general d'Ocupació.
* Direcció general del Treball Autònom, de l'Economia Social i de la Responsabilitat Social de les Empreses.
* Un Gabinet com a òrgan de suport i assistència immediata al titular de la Secretaria d'Estat d'Ocupació, amb rang de sotsdirecció.
* La Unitat Administradora del Fons Social Europeu.
* Subdirecció General de Programació i Avaluació del Fons Social Europeu

### Organismes dependents

De la Secretària d'Estat d'Ocupació depenen els següents Organismes públics:
* El Servei Públic d'Ocupació Estatal.
* L'Institut Nacional de Seguretat, Salut i Benestar en el Treball (anteriorment Fons de Garantia Salarial i Institut Nacional de Seguretat i Higiene en el Treball).
* El Consell General del Sistema Nacional d'Ocupació.
* El Consell Estatal de Responsabilitat Social de les Empreses.
* El Consell General de Formació Professional.
* La Comissió Nacional de Seguretat i Salut en el Treball.
* El Consell de Foment de l'Economia Social.
* El Consell del Treball Autònom.

## Llista de Secretaris d'Estat

Des de la creació de l'actual denominació de la Secretaria d'Estat, hi ha hagut els següents Secretaris d'Estat:
* María Luz Rodríguez Fernández (2010-2011)
* Engracia Hidalgo Tena (2011-2015)
* Juan Pablo Riesgo Figuerola-Ferretti (2015- juny 2018)
* Yolanda Valdeolivas García (juny 2018 -)

## Referències

* ↑ La secretaria de Estado de Empleo, a favor de legalizar la prostitución: "Es una actividad mercantil", Público, 2 de setembre de 2018
* ↑ Real Decreto 703/2017, de 7 de julio, por el que se desarrolla la estructura orgánica básica del Ministerio de Empleo y Seguridad Social y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.
* ↑ La vallisoletana María Luz Rodríguez, secretaria de Estado de Empleo, La Opinión de Zamora, 30 d'octubre de 2010
* ↑ La emeritense Engracia Hidalgo será la secretaria de Estado de Empleo, Europa Press, 29 de novembre de 2011
* ↑ El nuevo secretario de Estado de Empleo acredita un único año de trabajo en la empresa privada, eldiario.es, 26 de juny de 2015
* ↑ «BOE.es - Documento BOE-A-2018-8276» (en castellà). [Consulta: 19 juny 2018].
* ↑ La catedrática Yolanda Valdeolivas, nueva secretaria de Estado de Empleo eldiario.es, 15 de juny de 2018
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.